Citrón je plod zo stromu citrónovník a tento malý zázrak pochádza pôvodne z juhovýchodnej Ázie. Teraz ho nádjeme v každom obchode, ale vieme si ho vypestovať aj doma. Najlepšie sa mu však darí v skleníkoch. Citrón sa však dá využiť aj inak ako v kuchyni pri príprave jedál. Prinášame vám šesť trikov, ktoré môžete využiť každý deň.
Udržuje ovocie čerstvé. Robíte si doma ovocný šalát a zostala vám polovica jablka? Potrite vnútronú časť jablka citrónom, ovocie vám vydrží dlhšie čerstvé a zanechá si pôvodnú farbu.
Je skvelý na odstránenie rôznych škvŕn. Krájate cviklu a neviete si umyť z rúk farbu? Ruky si potrite citrónom alebo použite citrónovú šťavu. Následne si ruky umyte mydlom alebo saponátom a po cvikle nebude ani stopy. Ak zmiešate citrónovú šťavu so soľou, vznikne vám účinný odstraňovač hrdze.
Všetci dobre vieme ako zle sa umýva mikrovlnná rúra. Vyskúšajte tento trik. Pripravte si misku s vodou, do ktorej dajte šupky z jedného citrónu. Vložte do mikrovlnnej rúry a nechajte zohriať na päť minút. Misku vyberte a následne môžete umývať, pôjdeme vám to veľmi jednoducho, len so špongiou a trochou saponátu.
Citrón je skvelý liek pre jemné a lámavé nechty. Do misky s teplou vodou dajte šťavu z jedného citrónu s jedným plátkom. Vložte si nechty do misky na 5 minút, umyte si ruky mydlom a nechajte vysušiť. Nechty budú silnejšie a naviac belšie. Tento postup opakujte párkrát do týždňa.
Zmiešajte citrónovú šťavu s jedlou sódou. Touto zmesou si potrite miesta na tele, ktoré sa najčastejšie vysušujú – lakte, kolená. Pokožka bude jemnejšia a vyživená.
Pomáha udržiavať sýtosť farby. Ak máte výraznejšiu farbu vlasov (červená, fialová), nastriekajte si na končeky šťavu z citróna. Farba vám vydrží dlhšie a bude sýtejšia.
zdroj: babskeveci.sk (Marianna), brightside.me